આઇલાઇનર સંબંધી ટ્રેન્ડ્સમાં સૌથી લેટેસ્ટ જેનો ઉમેરો થયો છે એ છે યુનિકૉર્ન આઇલાઇનર. બલકે તમે એમ કહી શકો કે આના જેવો મૅજિકલ ટ્રેન્ડ હજી સુધી આઇ મેકઅપની દુનિયામાં બીજો કોઈ આવ્યો જ નથી. જોકે આવું આઇલાઇનર બનાવવા તમને અલગ-અલગ રંગોના આઇલાઇનર ઉપરાંત જરૂર પડશે ઘણી બધી ધીરજ અને પ્રૅક્ટિસની. તેથી જો તમે સ્વભાવે અધીરા હો તો આ ટ્રેન્ડ તમારા માટે નથી, પરંતુ જો થોડી મહેનત કરવાની તૈયારી હોય તો તમે પણ ભલી-ભલી પાર્ટીમાં આકર્ષણનું કેન્દ્ર બની શકો છો એ વાત નક્કી છે. કેવી રીતે? આવો જાણીએ...